הארלם ריבר

הארלם ריבר (באנגלית: Harlem River; מילולית: נהר הארלם) הוא מצר באורך של 13 קילומטרים, המחבר את נהר האדסון במערב לאיסט ריבר במזרח, ומפריד בין הרבעים מנהטן והברונקס בעיר ניו יורק. זהו קיצור דרך חשוב לאוניות השטות ממפרץ לונג איילנד לנהר האדסון. המצר גם מפריד בין הברונקס, הרובע היחיד של העיר ניו יורק הנמצא ביבשת, לבין יתר חלקי ניו יורק, השוכנים על איים. שם "הנהר" למעשה אינו מדויק, כיוון שזהו מצר. הוא מוזן מנהר האדסון ומושפע מאוד מגאות ושפל באוקיינוס האטלנטי. כיום חוצים את המצר ארבעה עשר גשרים, שחלקם הם גשרים הנפתחים למעבר אוניות. הגשר הראשון, גשר המלכים, נבנה ב-1693. מיד עם פתיחתו הפך לגשר אגרה, למורת רוחם של התושבים. הגשר איננו קיים כיום, לאחר שמסלול הנהר שונה מעט לכיוון דרום במהלך המאה ה-19 בעקבות פיתוח עירוני. נהר ההארלם מורכב בצפונו, לפני התנקזותו לנהר הדסון, משלושה נתיבי מים שהיו נפרדים בעבר: ספייטי דייבל קריק; תעלת שיוט מלאכותית שנחפרה בין הספייטי דייבל קריק לנהר ההארלם; ראש נהר הארלם עצמו. ספייטי דייבל קריק היה במקור מצר גאות ושפל(אנ') צר, המחבר את נהר ההדסון ממערב ואת ראש נהר הארלם ממזרח. שניהם ניזונו ממימי נחל נחל טיבטס ברוק (אנ') הזורמים דרומה מיונקרס דרך הברונקס (ראו מסלול הנחל בצבע אדום במפה היסטורית מצד שמאל למטה). נחל טיבטס ברוק, וספייטי דייבל קריק בהתחברם, יצרו קשת שמקיפה את מרבל היל(אנ'), ורק אז הזרם פנה דרומה אל נהר הארלם (ראו מפה היסטורית נוספת משמאל למטה). העדר אפשרות לשַיֵיט בבטחה אל ראש ההארלם ריבר מנהר הדסון דרך הספייטי דייבל, הביאו לידי כך שנדרשה חפירת תעלת שיוט שתחבר בין הספייטי דייבל לראש ההארלם ריבר. לאחר ניסיונות מוקדמים של חפירת תעלה צרה שאפשרה מעבר לכלי שיט קטנים בלבד, החל חיל ההנדסה של הצבא, בסוף המאה ה-19, לשנות הן את הנחל, והן את אדמתו הסמוכה. בשנת 1876, בית המחוקקים של מדינת ניו יורק החליט על בניית תעלת השייט של נהר הארלם. כאשר זו הושלמה בשנת 1895, התעלה ניתקה את מרבל היל ממנהטן, ויצרה אי עם הספייטי דייבל קריק בהיקף הצפוני שלו. הערוץ החדש קיצר למעשה את תוואי המים בין נהר ההדסון ללונג איילנד סאונד(אנ') ב-22.5 קילומטרים. המפה התחתונה ביותר משמאל, מציגה את הערוץ החדש, ביחס לערוץ המקורי. גשר סְפָּיְיטִי דָיְיבֶל(אנ') משמש למעבר הרכבות של חברת AMTRAK וממוקם ממש בחיבור של ההארלם להדסון. גשר הנרי האדסון - מחבר את הנקודה הצפון-מערבית ביותר של מנהטן למערב ברונקס. נפתח בשנת 1936. משמש כיום ככביש אגרה. גשר ברודוויי - המשכו של רחוב ברודוויי, הרחוב הראשי של ניו יורק. הגשר מחבר את שכונת איינווד, השכונה הצפונית ביותר של מנהטן לשכונת מרבל היל ברובע ברונקס. בעבר זרם הנהר צפונית לשכונה אך במהלך המאה ה-19 היטו את הנהר שיעבור מדרום לה. הגשר משמש למעבר מכוניות, הולכי רגל ורכבת תחתית. גשר יוניברסיטי הייטס - מחבר את שכונת אינווד במנהטן לשכונת יוניברסיטי הייטס בברונקס דרך רחוב 207. גשר וושינגטון - מחבר את שכונת וושינגטון האייטס במנהטן עם מרכז ברונקס. גשר אלכסנדר המילטון - נמצא בסמיכות לגשר וושינגטון מעט דרומית לו. היי ברידג' (הגשר הגבוה) - גשר להולכי רגל בגובה 40 מטר מעל הנהר, המחבר את אוניברסיטת קולומביה עם שכונת מאונט עדן בברונקס. גשר מקומבס דאם (גשר סכר מקובמס) - גשר המחבר בין אפטאון מנהטן לבין אצטדיון יאנקי. גשר רחוב 145 - מחבר את הארלם עם דרום ברונקס. גשר שדרת מדיסון - המשכו של שדרת מדיסון ומחבר אותה לדרום ברונקס. גשר השדרה השלישית - מחבר בין השדרה השלישית במנהטן לבין דרום ברונקס. גשר שדרת וויליס - מחבר את השדרה הראשונה במנהטן עם דרום ברונקס. גשר קנדי - מחבר בין הארלם לבין רנדל. גשר וורדס איילנד- מחבר בין מנהטן לאי וורדס (אנ'). ברונקס (נהר) ווסטצ'סטר קריק מדיה וקבצים בנושא הארלם ריבר בוויקישיתוף New Life for the Bronx and Harlem Rivers ,‏The EPA Blog מדובר במונח Tidal strait(אנ') שלא קיים בעברית. משמעותו מצר שמחבר בין 2 אוקיינוסים/ימים או בין אוקיינוס לים או לגוף מים גדול מאד, ומושפע כאמור משינויי גאות ושפל. מצרי גאות ושפל הם מעברים ימיים צרים אופייניים, המכווצים בין מסות יבשה, כאשר זרימות גאות ושפל גורמות לתופעות של הגברה הידראולית, העוברות שוב ושוב במחזוריות דרך מרכז המצר הצר ביותר. סימוכין ראו כאן. לונג איילנד סאונד הוא למעשה מפרץ, המהווה מוצא להאוקיינוס האטלנטי, שספינות השטות לאורך ההדסון, יכולות באמצעות ניווט להארלם ריבר ומשם לאיסט ריבר להגיע למפרץ ומשם לאוקיינוס ולהפך. ראו מפת מיקום כללית כאן ומפה מפורטת יותר המראה את החיבור של ההדסון דרך ההארלם ריבר והאיסט ריבר לאוקיינוס דרך אותו מפרץ כאן. התיעתוק על פי המקור כאן. John H. Betts, Mining and Quarrying in New York City, John Betts Fine Minerals - The Minerals of New York City, May/June 2009 Tibbet's Brook, Bronx, Watercourses - Looking for the lost streams, kills, rivers, brooks, ponds, lakes, burns, brakes, and springs of New York City. Spuyten Duyvil Creek, NYC Parks - Inwood Hill Park